ร้านใหญ่พอควร มี 2 ชั้น จัดร้านแบบเรียบง่าย รายการอาหารส่วนใหญ่จะเป็นอาหารไทยครับ ทั้งจานเดียว จานด่วน หรือเป็นกับข้าว นอกจากนี้ยังมีขนมหวานแบบไทยๆ ไว้ให้ลิ้มลองสั่งหลังจากทานจานหลักเสร็จด้วยครับ

อาหารที่เคยสั่งร้านนี่
-ข้าวผัดอาม่า ผัดมากับซอส หน้าตาออกมาสีดำๆ รสชาดหวานๆ เค็มๆ ธรรมดาครับ
-ข้าวปลาหมึกทอดกระเทียมพริกไทย จานนี้ทำได้ดีครับ รสชาดเค็ม หวาน หอมกระเทียม กินกับข้าวสวยร้อนๆ อร่อยครับ
-ข้าวพะแนงไก่ เครื่องแกงอร่อย ทำออกมาได้อร่อยดีครับ
-ทอดมันปลากราย ใช้ได้ครับ

วันไหนนึกอะไรไม่ออก เบื่ออาหารต่างชาติในละแวกนั้น นึกอยากทานอะไรง่ายๆ เร็วๆ ก็ลองแวะมาได้ครับ แต่มีสิ่งที่ไม่ชอบอย่างนึงในร้าน คือโต๊ะครับ เหมือนเอากระเบื้องปูพื้นมาปูโต๊ะเลย

